Fyrsta flokks golfvöllur bíður þín á Sigló Golfvöllurinn á Siglufirði er níu holur , byggður á endurheimtu landi eftir mikið malarnám á svæðinu . Landið hefur því gengið í endurnýjun lífdaga með vellinum , sem er einn sá glæsilegasti . Völlurinn er hannaður af verðlaunagolfvallarhönnuðinum og arkitektinum Edwin Roald Rögnvaldssyni . Heimasíða . Við gerð vallarins var leitað til umhverfisverndarsamtakanna Golf Environment Organization ( GEO ) um mögulega umhverfisvottun á sviði golfvallargerðar , enda einstakt við völlinn að hann er byggður á fyrrum malarnámusvæði . Með vellinum hefur svæði sem áður var opið sár eftir námugröft , tekið miklum stakkaskiptum . Það má því segja að lagðar séu miklar áherslur á umhverfisvernd við gerð vallarins og að þar sé „ grænt golf “ í fyrirrúmi .